stanford-oval/wikipedia huggingface dataset:
Kaija
Kaija lauluissa

Muistatko vielä, Kaija (säv. ja san. Unto Mononen, es. Jarkko Lehti v. 1965)
Ake, Make, Pera ja mä (säv., san., es. Hector 1974)
Tšekin Davis Cup -joukkue

| Tšekin Davis Cup -joukkue |
| --- | --- |
ITF-ranking:  1.
Korkein ITF-ranking:  1.
Ensimmäinen vuosi:  1921
Vuodet:  80
Maaottelut (V–T):  200 (123–76)
Vuodet maailmanlohkossa:  32
Mestaruudet:  3 (1980, 2012, 2013)
 Tietolaatikko päivitetty 17.11.2013 
Tšekin Davis Cup -joukkue edustaa Tšekkiä tenniksen Davis Cupissa. Tšekki osallistui ensimmäisen kerran Davis Cupiin vuonna 1921, silloin Tšekkoslovakiana. Vuodesta 1993 lähtien Tšekki on pelannut itsenäisenä maana.
Maa on osallistunut Davis Cupiin 80 vuonna. Sinä aikana se on pelannut 200 maaottelua, voittanut 123 ja hävinnyt 76.milloin? Maa on voittanut Davis Cupin kolme kertaa, vuosina 1980 (Tšekkoslovakiana), 2012 ja 2013.
Porin Mies-Laulu

| Porin Mies-Laulu |
| --- | --- |

Perustettu:  1945
Kotipaikka:  Pori
Toiminta-alue:  Satakunta
Puheenjohtaja:  Jussi Ratsula
Varapuheenjohtaja:  Johannes Tiusanen
Hallitus:  Jussi Ratsula, Johannes Tiusanen, Christer Warén, Mikko Nuorsaari, Harri Keto, Ismo Raitakari, Jari Seppälä, Kerkko Rantanen, Lauri Hirvola, Pekka Koskenkorva
Aiheesta muualla
Sivusto
Infobox OKNimi-testi OK: 
Porin Mies-Laulu on porilainen mieskuoro. Vuonna 1945 perustettu kuoro on esittänyt suomalaista mieskuoromusiikkia. Se on myös tehnyt porilaisen säveltäjän Selim Palmgrenin tuotantoa tutuksi.
Kuoro perustettiin Altti Järvisen aloitteesta. Porin suojeluskunnan mieskuoro oli lakkautettu vuonna 1944 ja suurin osa sen jäsenistä jatkoi lauluharrastustaan Porin Mies-Laulussa.
Kuoron kunniajäseniä ovat muun muassa Heikki Klemetti ja Selim Palmgren.
Kuoro esitti vuonna 2005 Timo Koivusalon elokuvassa Kaksipäisen Kotkan varjossa laulun Miespolvien Marssi yhdessä Porin Poikakuoron kanssa.
Kuoron yhteydessä toimivat kokoonpanot

Vuonna 1969 kuoro perusti Porin Mies-Laulun poikakuoron, joka myöhemmin irtaantui kuorosta ja toimii nimellä Porin Poikakuoro.
Vuonna 1970 kuoron yhteyteen perustettiin seniorikuoro Vaarinlaulu, joka vietti keväällä 2010 40-vuotisjuhliaan.
Vuonna 2003 kuoro perusti Välimiehet -nimisen kuoron nuorille miehille Guido Ausmaan aloitteesta.
Välimiesten tavoitteena on ollut nuorten saaminen mieskuoroharrastuksen pariin. Kuorolaiset ovat iältään poikakuoron ja mieskuoron välissä. Välimiehissä laulaa 18-39-vuotiaiden miesten lisäksi myös vanhempia kuorolaisia. Välimiehiä johtaa Guido Ausmaa.
Välimiehet esiintyvät Porin Mies-Laulun konserteissa omalla ohjelmistollaan. Sen lisäksi kokoonpano järjestää omia konserttejaan. Välimiehet julkaisi vuonna 2009 ensimmäisen albuminsa VÄLI!AIKA jatkona samannimiselle viisivuotis-juhlakonsertille.
Välimiehistä koottu kvintetti PML Välimiehet V.S. kilpaili vuonna 2011 Mundi Cantant kuorokilpailussa.
Kvintetissä lauloivat Mikko Poutanen, Janne Salonen, Miika Vähähaka, Jani Peltonen ja Johannes Tiusanen. Kokoonpano kasattiin kilpailua varten eikä se ollut esiintynyt ennen kilpailusuoritusta aiemmin yhdessä.
Kuoron taiteelliset johtajat

Musiikin maisteri Guido Ausmaa: Kuoron taiteellinen johtaja 2000-
Musiikkineuvos Erkki Hakkiluoto: Kuoron taiteellinen johtaja 1965-2000, Seniorikuoro Vaarin Laulun johtaja 1970-2009
Professori Altti Järvinen: Kuoron taiteellinen johtaja 1945-1965
Kuoron taiteelliset johtajat > Varalaulunjohtajat

Harri Keto: Kuoron varalaulunjohtaja 2009-, Seniorikuoro Vaarin Laulun johtaja 2009-
Pekka Peltonen: Kuoron varalaulunjohtaja 1996-2009
dir.mus. Joel Itäkylä: Kuoron varalaulunjohtaja 1965-1995, Seniorikuoro Vaarin Laulun toinen taiteellinen johtaja 1970-1996
Sijoituksia kilpailuissa

Porin Mies-Laulu oli mieskuoroliiton vuoden kuoro vuonna 1981.
Keväällä 2010 kuoro voitti kansainvälisen Leevi Madetoja -mieskuorokilpailun kansallisen sarjan. Kuoro sai samasta kilpailusta myös yleisradion palkinnon parhaasta Leevi Madetojan kappaleen tulkinnasta. Leevi Madetojan Ilta oli kilpailun kansallisen sarjan pakollinen kappale. Lisäksi kuoron taiteellinen johtaja Guido Ausmaa palkittiin kilpailun kansallisen sarjan parhaana kuoronjohtajana.
Kuoron eri kokoonpanot palkittiin kahdella kullalla ja yhdellä hopealla Mundi Cantant -kuorokilpailussa Olomoucissa vuonna 2011. Kantakuoro voitti mieskuorosarjan, Välimiehet sai kamarikuorosarjassa hopeaa ja Välimiehistä koottu kvintetti PML Välimiehet V.S. kultaa primavistasarjassa. Kantakuoro pääsi myös festivaalin finaaliin. Kuoro sijoittui jaetulle kolmannelle sijalle finaalissa, johon valittiin kuusi parasta kuoroa kaikkiin kuorosarjoihin osallistuneiden 89:n kuoron joukosta.
Julkaisuja

Pöytälaulukirja Kyllä saa – Pöytälauluja hyvässä seurassa
Porin Mies-Laulun Välimiesten Väli!aika-CD.
Konsertissa -CD sisältää taltiointeja Isänmaallisesta kirkkokonsertista
Aiheesta muualla

Porin Mies-Laulun verkkosivut
Australian ralli 2009

|  Australian ralli 2009 |
| --- | --- |
 10. osakilpailu 12 osakilpailusta kaudella 2009. 
Ajankohta:  3.–6. syyskuuta 2009
Pituus:  35 erikoiskoetta


Palkintokoroke
Voittaja:   Mikko Hirvonen  Jarmo Lehtinen  (Ford World Rally Team)
Toinen:   Sébastien Loeb  Daniel Elena  (Citroën World Rally Team)
Kolmas:   Daniel Sordo  Marc Martí  (Citroën World Rally Team)
Rallin voittaja Mikko Hirvonen.
Australian ralli 2009 (virallisesti 20. Repco Rally Australia) oli Rallin MM-sarjan kauden 2009 10. osakilpailu, joka ajettiin 3.–6. syyskuuta 2009. Kilpailussa oli 35 erikoiskoetta.
Poliisit jahtasivat mielenosoittajia ja varoitti näitä seuraamuksista heidän heiteltyään etuautoa kivillä ja vedettyä aidan tien yli. Erikoiskokeet 6 ja 11 peruttiin. Mikko Hirvonen oli ensimmäisenä reitillä erikoiskokeella 6 ja ajoi suoraan tielle laitettuun aitaan. Erikoiskoe 11 olisi ollut saman reitin ajo uudestaan, mutta se peruttiin poliisin tutkimuksien ajaksi. Poliisi huomautti mielenosoittajia näiden tekojen aiheuttamasta vaarasta.
Tulokset

| Sija | Kuljettaja | Kartanlukija | Auto | Aika | Ero | Pisteet |
| --- | --- | --- | --- | --- | --- | --- |
| 1. |  Mikko Hirvonen |  Jarmo Lehtinen | Ford Focus RS WRC 09 | 2:53.06,5 |  | 10 |
| 2. |  Sébastien Loeb |  Daniel Elena | Citroën C4 WRC | 2:53.54,0 | +47,5 | 8 |
| 3. |  Daniel Sordo |  Marc Martí | Citroën C4 WRC | 2:54.11,1 | +1.04,6 | 6 |
| 4. |  Jari-Matti Latvala |  Miikka Anttila | Ford Focus RS WRC 09 | 2:54.58,5 | +1.52,0 | 5 |
| 5. |  Sébastien Ogier |  Julien Ingrassia | Citroën C4 WRC | 2:55.29,8 | +2.23,3 | 4 |
| 6. |  Matthew Wilson |  Scott Martin | Ford Focus RS WRC 08 | 2:58.32,8 | +5.26,3 | 3 |
| 7. |  Henning Solberg |  Cato Menkerud | Ford Focus RS WRC 08 | 3:00.24,3 | +7.17,8 | 2 |
| 8. |  Federico Villagra |  Jorge Pérez Companc | Ford Focus RS WRC 08 | 3:00.45,9 | +7.39,4 | 1 |
Lähde:
Aiheesta muualla

Kuvia tai muita tiedostoja aiheesta Australian ralli 2009 Wikimedia Commonsissa
Osakilpailut MM-rallikaudella 2009
Irlanti
Norja
Kypros
Portugali
Argentiina
Sardinia
Akropolis
Puola
Suomi
Australia
Katalonia
Wales
Rallin maailmanmestaruussarjan Australian rallit
| --- | --- |
1980-luku:   1988  1989 
1990-luku:   1990  1991  1992  1993  1995  1996  1997  1998  1999 
2000-luku:   2000  2001  2002  2003  2004  2005  2006  2009 
2010-luku:   2011  2013  2014  2015  2016  2017  2018  2019
Lykätty salamurha

| Lykätty salamurha |
| --- | --- |

Kirjailija:  Markku Paasonen
Kansitaiteilija:  Jussi Karjalainen
Kieli:  suomi
Genre:  esseekokoelma
Kustantaja:  Teos
Julkaistu:  2023
Ulkoasu:  pehmeäkantinen
Sivumäärä:  135 sivua + lähdevitteet
ISBN:  978-952-363-340-7

Löydä lisää kirjojaKirjallisuuden teemasivulta
Lykätty salamurha on kirjailija Markku Paasosen kielifilosofinen esseeteos. Teoksen on julkaissut vuonna 2023 Teos. Teoksen nimi on peräisin ranskalaiselta filosofilta Maurice Blanchot’lta, jonka ajatusta, että asioiden nimeäminen hävittää asian ainutkertaisen olemisen, Paasonen kirjassa pohtii.
Teos on Paasosen ensimmäinen esseekokoelma, joskin hän on kirjoittanut esseistiikkaa aiemmin Nuoreen Voimaan, jonka päätoimittajakin hän on ollut.
Arviot

Mikko Saari ottaa arviossaan Kulttuuritoimituksessa esiin Paasosen esseen, jossa tämä käsittelee Byung-Chul Hanin ajatusta itseriistoyhteiskunnasta. Entisaikaan kuriyhteiskunnassa järjestys syntyi rangaistuksen uhalla. Paasosen mukaan kurin tilalla on nyt palkinnot, jotka asettavat rajat hyväksyttävälle ja hylättävälle. Saari tiivistää: teos on "pieni, oivaltava teos. Se on täynnä hyvin mielenkiintoista kielifilosofista pohdiskelua". Paasonen kyseenalaistaa kielen ja kirjoittamisen mielekkyyden sivistyneesti ja terävästi, sanoo Saari.
Herman Raivio kirjoittaa esseekokoelmasta Kritiikin Uutisissa ja arvioi, että teosta on kypsytelty pitkään, sen on niin mietityn ja tarkasti kirjoitetun oloinen ja vastaa esseististä akateemista tekstiä.
Sakri Pölönen sanoo Suomen Kuvalehdessä, että tavallisesti sanoja vyöryttävä Paasonen kuulostaa kirjassa erilaiselta kuin voisi odottaa. Hän siteeraa Paasosta itseään, joka on vähän arkaillut asia edellä menevää kirjoittamista: ”Aiemmin se on tuntunut jotenkin ankealta tavalta kirjoittaa.”
Aiheesta muualla

Lykätty salamurha Teos.fi. Kirja kustantajan sivulla
Kyhmypapukaijakala

| Kyhmypapukaijakala |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Heimo::  Papukaijakalat Scaridae
Suku::  Bolbometopon
Laji::  muricatum
Kaksiosainen nimi
 Bolbometopon muricatum  (Valenciennes, 1840) 
Katso myös
   Kyhmypapukaijakala Wikispeciesissä   Kyhmypapukaijakala Commonsissa 
Infobox OKNimi-testi OKIUCN-testi OK: 
Kyhmypapukaijakala (Bolbometopon muricatum) on papukaijakaloihin kuuluva kalalaji. Lajia tavataan uhanalaisena indopasifisella merialuella.
Koko ja ulkonäkö

Kyhmypapukaijakala voi kasvaa suurimmillaan 1,3–1,5 m pitkäksi, mutta tavanomainen pituus on noin 70 cm. Lajin huomattavin piirre on kookas kyhmy täysikasvuisten kalojen otsassa. Kyhmypapukaijakalan väri muuttuu kalan ikääntyessä. Nuoret yksilöt ovat ruskehtavia, ja niiden selässä on valkoisia pilkkuja. Täysikasvuiset kyhmypapukaijakalat ovat harmahtavan vihreitä, ja niiden otsa on vaaleanpunainen.
Levinneisyys ja elintavat

Kyhmypapukaijakalaa tavataan Punaiseltamereltä ja Afrikan itärannikolta Wakensaarelle ulottuvalta alueelta. Ne liikkuvat useiden kymmenien yksilöiden parvissa matalahkoissa vesissä. Lajin ravintoa ovat erityisesti korallieläimet, ja se on merkittävä bioeroosion aiheuttaja. Kyhmypapukaijakala syö myös leviä. Lisääntymiskausi on joulu-tammikuussa, ja kutuaikana parvissa voi olla jopa sata yksilöä.
Kyhmypapukaijakalaa kalastetaan ruokakalaksi harppuunakalastuksella. Kannat ovat taantuneet kalastuksen vuoksi, ja kyhmypapukaijakala luokitellaan vaarantuneeksi.
Kunnian kentät (kappale)

| ”Kunnian kentät” Dingo |
| --- | --- | --- |

Singlen tiedot
 Julkaistu: 1985
 Tuottaja(t): Pave Maijanen
 Tyylilaji: suomirock
 Levy-yhtiö: Fazer Finnlevy
Listasijoitukset
  Suomen virallinen lista: 1. (11/1985)
Dingon muut singlet
| ”Nahkatakkinen tyttö” 1985 | ”Kunnian kentät” 1985 | ”The House Without a Name” 1986 |
Kunnian kentät on Dingon singlejulkaisu vuodelta 1985.
Samalla se on viimeinen, joka julkaistiin 1980-luvulla Fazer Finnlevyn kautta. Dingon levytyssopimus Finnlevyn kanssa päättyi vuoden 1985 lopussa, jonka jälkeen yhtye perusti oman levy-yhtiön Bang Traxin.
Single nousi Suomen virallisen listan ensimmäiselle sijalle.
Äänittäminen

Dingo matkusti äänittämään uutta materiaalia Irlantiin Windmill Lane Records -studiolle. Samassa studiossa olivat aiemmin äänittäneet muun muassa U2, The Rolling Stones ja Paul McCartney.
Manageri Lasse Norres on myöhemmin muistellut, että Dingon jäsenten aika studiolla kului pääasiassa alkoholijuomien nauttimiseen. Dingo sai studiolla levytettyä vain yhden kappaleen. Loput materiaalista äänitettiin myöhemmin Helsingissä.
Norreksen ja Dingon jäsenten näkemykset äänitysmatkasta poikkeavat toisistaan. Norreksen mukaan yhtyeen oli tarkoitus äänittää tulevaa Pyhä klaani.  -albumia. Yhtyeen jäsenet ovat kiistäneet Norreksen väitteen, sillä heidän mukaansa tarkoituksena oli vain singlen äänittäminen.
Musiikki

Singlellä Dingon tyyli poikkesi merkittävästi aiemmasta. Kappaleella Sata rohkeaa laivaa yhtye oli ottanut vaikutteita folk-musiikista.
Kappaleet > 7"-single

Kunnian kentät
Sata rohkeaa laivaa
Kappaleet > Maxi-single

Kunnian kentät
Sata rohkeaa laivaa
Ota paha pois (Live)
Kokoonpano

Pertti Neumann ‎– laulu
Jonttu Virta ‎– kitara
Pepe Laaksonen ‎– basso, laulu
Pete Nuotio ‎– koskettimet
Juha Seittonen ‎– rummut
This Is Heavy Metal

| ”This Is Heavy Metal” Lordi |
| --- | --- | --- |

Singlen tiedot
 Albumilta: Babez for Breakfast
 Julkaistu: 9. elokuuta 2010
 Formaatti: digitaalinen julkaisu
 Tuottaja(t): Michael Wagener
 Tyylilaji: hard rock
 Levy-yhtiö:  Sony Music
Listasijoitukset
  10. (Suomen virallinen lista)
Lordin muut singlet
| ”Deadache” 2008 | ”This Is Heavy Metal” 2010 | ”Rock Police” 2010 |
This Is Heavy Metal on Lordin musiikkikappale, joka kertoo siitä, mitä heavy metal on Lordin mielestä. Kappale kuultiin ensimmäistä kertaa, kun yhtye esitti sen vuoden 2010 kesäfestarikeikoillaan yllätyksenä. Kappale julkaistiin singlenä 9. elokuuta 2010. Se on ensimmäinen singlejulkaisu Babez For Breakfast -albumilta. Single julkaistiin alun perin vain digitaalisena. Myöhemmin siitä painettiin rajoitettu noin 200 kappaleen erä myyntiin Rokkikauppa-nettikauppaan. This Is Heavy Metal on mukana Saw 3D -soundtrackilla.
Mr. Lordi kertoo yhtyeen foorumilla kappaleesta seuraavasti:
»Mutta avataanpas hieman nimen taustaa. Kun mehän ei koskaan olla oltu metalli-bändi, omasta mielestämme ainakaan, jotkut media- ja markkinointimiehethän vaikka siitä ovatkin olleet eri mieltä siellä sun täällä, vuosien varrella, täällä ja maailmalla. Toisaalta, kun meikämanne bändikavereineen tätä musaa alkoi kuuntelemaan, ja kaikki ikätoverini tämän ymmärtävätkin helposti, HEAVY METAL tarkoitti Twisted Sisteriä, KISSiä, W.A.S.P.ia, Ozzya, AC/DC:tä. Ja kyllä sinä olit ja "sait olla" hevari, vaikka diggailit jopa Bon Jovia, Poisonia tai Rattia. Nämäkin luokiteltiin 80-luvulla PERIAATTEESSA metalliksi. Vanhaksi heviksi sanottiin Purplea, Sabbathia yms. Nykyäänhän on ollut jo sen kymmenisen vuotta vallalla universaali uudelleen luokitus, jossa periaatteessa kaikki ennen 90-lukua tehty hevi ja/tai metalli pannaan classic rock-kategoriaan. Tavallaan aika ennen ja jälkeen Panteran & kumppanien. Silti jotkut bändit ja artistit saavat edelleen pitää heavy- tai metalliluokituksensa, joka on kyllä joidenkin kohdalla aika kummallista mielestäni mutta nooh...»
Singlen kansikuvaksi Mr. Lordi halusi maalata jotain mikä kiteyttäisi sekä 80-luvun metalin olemuksen ja myös samalla toimisi kunnianosoituksena yhtyeen omille suosikeille tuolta aikakaudelta. Mr. Lordi loi kanteen eräänlaisen "Frankensteinin hirviön" joka on koottu esimerkiksi Twisted Sisterin, Kissin, W.A.S.P.in ja Alice Cooperin palasista.
Kappaleen Kaapelitehtaalla kuvattu musiikkivideo on yhtyeen ensimmäinen, joka on kuvattu kokonaan green screenin edessä. Videon ohjasi Jukka Salo.
Kappaleet

This Is Heavy Metal – 2.59
Kokoonpano

Mr. Lordi – laulu
Amen – kitara
OX – basso
Kita – rummut, taustalaulu
Awa – koskettimet
Aiheesta muualla

This Is Heavy Metal Discogsissa. (englanniksi)
Albumi This Is Heavy Metal Encyclopaedia Metallum -sivustolla (englanniksi)
| n k Lordi |
| --- | --- |
 Mr. Lordi  Kone  Hiisi  Hella  Mana   G-Stealer  Magnum  Enary  Kalma  Kita  Otus  Awa  OX  Amen 
Studioalbumit:  Get Heavy  The Monsterican Dream  The Arockalypse  Deadache  Babez for Breakfast  To Beast Or Not To Beast  Scare Force One  Monstereophonic – Theaterror vs. Demonarchy  Sexorcism  Killection  Lordiversity  Screem Writers Guild 
Kokoelmat:  The Monster Show  Famous Five (EP)  Zombilation  Scarchives Vol. 1 
Singlet:  ”Would You Love a Monsterman?”  ”Devil Is a Loser”  ”My Heaven Is Your Hell”  ”Blood Red Sandman”  ”Hard Rock Hallelujah”  ”Who's Your Daddy?”  ”Would You Love a Monsterman 2006”  ”It Snows in Hell”  ”They Only Come Out at Night”  ”Beast Loose in Paradise”  ”Bite It Like a Bulldog”  ”Deadache”  ”This Is Heavy Metal”  ”Rock Police”  ”The Riff”  ”Nailed by the Hammer of Frankenstein”  ”Hug You Hardcore”  ”Your Tongue’s Got the Cat”  ”Naked in My Cellar”  ”Shake the Baby Silent”  ”I Dug a Hole in the Yard for You”  ”Like A Bee To The Honey”  ”Believe Me”  ”Abracadaver”  ”Borderline”  ”Merry Blah Blah Blah”  ”Demon Supreme”  ”Day Off Of The Devil”  ”Spear Of The Romans”  ”Reel Monsters”  ”Hard Rock Hallelujah” (Feat. Bürger Lars Dietrich)  ”Lucyfer Prime Evil”  ”Thing in the Cage”  ”Made Of Metal” 
DVD:t:  Market Square Massacre  Bringing Back the Balls to Stockholm 2006  Recordead Live – Sextourcism in Z7 
Elokuvat:  The Kin  Dark Floors 
Kirjat:  Mie oon Lordi  Songs for the Rockoning Day  Lordiary 
Varhaistuotanto:  Bend Over and Pray the Lord 
Muuta:  Lordin aukio  Lordi’s Rocktaurant  Bringing Back the Balls to Rock  Diskografia  Kappaleluettelo  Hahmokuvaukset
Remington 700

| Remington 700 |
| --- | --- |

Tyyppi:  kivääri
Valmistaja:  Remington Arms
Valmistusmaa:  Yhdysvallat
Valmistusvuodet:  1962–
Tekniset tiedot
Kaliiperi(t):  .17 Remington; .308 Winchester; 30-06 Springfield
Piipun pituus:  559-610-660 mm
Paino (tyhjänä):  3,06 kg ilman patruunoita/lipasta ja tähtäintä
Lipas:  3, 4, 5, 6-patruunan kiinteä lipas, mallissa 700 Police DM .308 Winchester on irrotettava lipas
Kapasiteetti:  3, 4, 5, 6 patruunaa
Tehokas kantama:  1000 m
Remington 700 on Remington Armsin vuodesta 1962 valmistama pulttilukkokiväärisarja.
Mallit

Remington 700 on valmistettu useana eri mallina sekä siviili-, poliisi- että sotilaskäyttöön.
Mallit > Model 700 -siviiliversiot

Model 700:n versioita siviilikäyttöön ovat muun muassa:
Model 700
Model 700ADL
Model 700BDL
Model 700CDL
Model 700 Safari
Mallit > Malli 700P -poliisiversiot

700P:stä on kaksi normaaliversiota: tavallinen 700P ja 700P Light Tactical Rifle (LTR). Molemmat kiväärit tulevat Tactical Weapons System (TWS) -pakettina, jossa on kiikaritähtäin, haaratuki ja kuljetuslaukku.
Noin 90 % Yhdysvaltojen poliisin tarkka-ampujakivääreistä pohjautuu Model 700:aan.
Mallit > Model 700 -sotilasversiot

Yhdysvaltain maavoimien M24 Sniper Weapon System ja Yhdysvaltain merijalkaväen M40-tarkkuuskiväärit on rakennettu Remington Model 700:n pohjalta.
Aiheesta muualla

American Rifleman: Exploded View: Remington Model 700
Wikimedia Commonsissa on kuvia tai muita tiedostoja aiheesta .
Tuki- ja liikuntaelin

Tuki- ja liikuntaelimistö (ihmiset) (lyh. TULE) on eri elinkokonaisuus joka mahdollistaa liikkumisen. TULE koostuu kehon lihaksista, luurangosta, nivelistä, nivelrustosta, nivelsiteistä ja jänteistä sekä sellaisesta kudoksesta, joka tukee ja pitää muun kudoksen ja elimet paikoillaan. Yhdessä ne mahdollistavat kehon tasapainottelun, tuen, liikunnan ja ryhdin.
Luut ovat TULE:n kovat tukipilarit. Lihakset pitävät luut paikoillaan ja liikuttavat niitä yhdessä jänteiden kanssa. Liikuntaradat mahdollistavat nivelet. Nivelrusto estää luiden päitä hankaavan toisiaan vasten.
TULE:n osat > Luuranko

Luurangolla on monta tärkeätä roolia, kuten tukea ja suojata kehoa ja sen osia, mahdollistaa liikkumista, tuottaa veren aineosia ja mineraalien varastointia. Luiden lukumäärästä ihmisen kehossa on ristiriitaisia tulkintoja. Syntyessä ihmislapsella on 300-350 luuta, joista osa kasvaa yhteen. Aikuisella ihmisellä on tavallisesti 206 luuta. Luiden määrän laskemisessa käytetään eri menetelmiä. Joissakin menetelmissä tietyt luut lasketaan kokonaisuutena eli yhtenä luuna, joissakin menetelmissä luut lasketaan kaikki erikseen.
Luuranko on kehon runkorakenne, johon kudos ja elimet kiinnittyvät. Se toimii myös elintärkeiden elimien suojana. Aivoja suojaa kallo, keuhkoja ja sydäntä suojaa luinen rintakehä.
Luiden sisällä on keltaista ja punaista luuydintä. Keltainen luuydin koostuu lähinnä rasvakudoksesta, jonka rasvaa keho hyödyntää nälkiintyessään. Punaisella luuytimellä on tärkeä rooli punasolujen tuotannossa. Luuytimessä muodostuu kaikki aikuisen ihmisen punasolut, verihiutaleet ja valkosolut, josta ne siirtyvät verisuoniin.
Luissa keho varastoi myös tiettyjä kivennäisaineita. Luut varastoivat pääosin kalsiumia ja fosforia. Luut pitävä kehon mineraalitalouden tasapainossa imemällä liialliset mineraalimäärät itseensä ja vapauttamalla niitä veren mineraalitasapainon laskiessa.
TULE:n osat > Lihakset

On olemassa kolme lihastyyppia: sileä lihas, sydänlihas ja luustolihas. Sileät lihakset eivät kuulu TULE:en. Sydänlihaksia on vain sydämessä ja niiden ainoana tehtävänä on verenkierron ylläpito. Kuten sileitä lihaksia, sydänlihaksiakaan ihminen ei pysty omatahtoisesti liikuttamaan. Luustolihaksia käytetään kehon tai sen osien liikuttamiseen. Ne on yleensä ryhmitetty vastakkaisiin pareihin ja jänteiden ympärille. Lihakset saavat käskynsä hermoverkoston kautta aivoista sähköimpulssien avulla.
TULE:n osat > Jänteet

Jänteet ovat sitkeää, joustavaa ja monisäikeistä tukikudosta. Yleensä toinen pää jänteestä on kiinni lihaksessa ja toinen luussa. Kun lihas supistuu, vetää se jännettä joka puolestaan liikuttaa nivelen toisella puolella olevaa luuta. .
TULE:n osat > Nivelet

Nivelet yhdistävät luita antaen näille samalla mahdollisuuden liikkua yhteen tai moneen eri suuntaan. Niveliä jaetaan kolmeen eri ryhmään: sideliitos, rustoliitos ja synoviaaninivel. Nivelissa on rustoa, joka estää luiden päitä hankaamasta toisiaan vasten.
TULE:n osat > Nivelsiteet

Nivelsiteet ovat sitkeää, joustavaa ja monisäikeistä tukikudosta, jotka sitovat luiden päät yhteen nivelissä. Nivelsiteet estävät liikkeitä ja liikeratoja, jotka voisivat olla haitallisia nivelelle tai luille. Nivelsiteet venyvät nivelten ollessa ääriasennoissa ja voivat katketa.
TULE:n osat > Bursa

Bursa on limapussi, joka sijaitsee joidenkin luiden ja jänteiden välissä.
Tuki- ja liikuntaelimen sairaudet

Tuki- ja liikuntaelinsairaudet (lyh. TULES) ovat Suomessa yleisiä ja erilaisia sairauksia ja oireyhtymiä on paljon.
Aikuisen ihmisen luuranko, edestä
Aikuisen ihmisen lihakset, etupuoli
Aikuisen ihmsien lihakset, takapuoli